b'\n_START_ARTICLE_\nFranjo Orli\xc4\x87 Ladi\xc4\x87\n_START_PARAGRAPH_\nFranjo Orli\xc4\x87 Ladi\xc4\x87 je bio hrvatski poduzetnik, rodom iz Punta na otoku Krku.\n_START_SECTION_\n\xc5\xbdivotopis\n_START_PARAGRAPH_\nSa 15 godina se zbog lo\xc5\xa1ih gospodarskih uvjeta na svom rodnom otoku 1873. godine zaputio "trbuhom za kruhom" u Kostariku. Tamo se zaposlio u trgovini, ali ubrzo kupuje komad zemlje i po\xc4\x8dinje uzgajati kavu. Ubrzo otvara svoju tvornicu kave, koja radi i danas, ali nije vi\xc5\xa1e u vlasni\xc5\xa1tvu obitelji Ladi\xc4\x87. _NEWLINE_Poduzetni\xc5\xa1tvo je pokrenuo i u rodnom kraju otvoriv\xc5\xa1i u Puntu prvu tvornicu tjestenine. Tvornica je bila tehni\xc4\x8dki napredna i imala je svoju struju \xc4\x8dak dva desetlje\xc4\x87a prije nego je samo mjesto dobilo elektri\xc4\x8dnu energiju, a strojevi su naru\xc4\x8divani direktno iz Be\xc4\x8da._NEWLINE_Osnovao je Austro-hrvatsko parobrodarsko dru\xc5\xa1tvo d.d. koje je imala \xc4\x8detiri broda koji su odr\xc5\xbeavali linije po Kvarneru. Ta je tvrtka predak dana\xc5\xa1nje Jadrolinije Bio je i me\xc4\x91u osniva\xc4\x8dima Kupali\xc5\xa1nog dru\xc5\xa1tva u Puntu. O povezanosti Franja Orli\xc4\x87a Ladi\xc4\x87a sa rodnim krajem najbolje govori podatak da je vi\xc5\xa1e od 40 puta preplovio Atlantik. Poznat je i po gradnji "Vile Kostarike" u svom rodnom Puntu._NEWLINE_Orli\xc4\x87 se u Kostariki o\xc5\xbeenio s Kostarikankom Franciscom Zamorom s kojom je imao devetero djece. Djed je biv\xc5\xa1eg kostarikanskog predsjednika Francisca Orlicha Bolmarcicha.'